சீனி. விசுவநாதன்

சீனி. விசுவநாதன் (பிறப்பு: நவம்பர் 22, 1934)என்பவர் ஒரு தமிழக எழுத்தாளர்.சேலம் மாவட்டம் பரமத்தி வேலூரில் பிறந்தவர். தந்தை பி.வி. சீனிவாசன், தாய் கமலாம்பாள். மகாகவி பாரதி குறித்து ஆய்வு நோக்கில் இவர் 14 நூல்களையும், பாரதியின் கருத்துச் செல்வங்களைக் கண்டறிந்து 9 நூல்களைப் பதிப்பித்தும், 4 நூல்களைத் தொகுத்தும் பல ஆண்டுகளாகப் பாரதிப் பணிகளைச் செய்து வருபவர். தமிழ்நாடு அரசின் 2004 ஆம் ஆண்டுக்கான பாரதியார் விருது பெற்றவர். இவர் எழுதிய "பாரதி தேடல்கள்: சில நினைவலைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது.

ஆதாரம்

1934 பிறப்புகள்
தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்
சேலம் மாவட்ட நபர்கள்